sukhrobnurali/uzbek-legal-corpus huggingface dataset:
OʻZBEKISTON RESPUBLIKASI PREZIDENTINING “PENSIYALAR, NAFAQALAR, STIPENDIYALAR HAMDA RESPUBLIKANING BUDJET MUASSASALARI VA TAShKILOTLARIDA ISh HAQI MIQDORLARINI OShIRISh TOʻGʻRISIDA” 1995 YIL 16 AVGUSTDAGI PF-1213-SONLI FARMONIGA OʻZGARTIShLAR KIRITISh TOʻGʻRISIDA
(decree, 2008-07-31)

Oʻzbekiston Respublikasi Prezidentining “Oʻrta maxsus, kasb-hunar taʼlimi muassasalari xodimlarini moddiy ragʻbatlantirishni kuchaytirish va ular mehnatiga haq toʻlash tizimini takomillashtirish chora-tadbirlari toʻgʻrisida” 2008-yil 30-iyuldagi PQ-929-sonli qaroriga muvofiq hamda oʻrta maxsus, kasb-hunar taʼlimi muassasalari xodimlari mehnatiga haq toʻlashning takomillashtirilgan tizimi tatbiq etilishi munosabati bilan: 1. Oʻzbekiston Respublikasi Prezidentining “Pensiyalar, nafaqalar, stipendiyalar hamda respublikaning budjet muassasalari va tashkilotlarida ish haqi miqdorlarini oshirish toʻgʻrisida” 1995-yil 16-avgustdagi PF-1213-sonli Farmonining akademik litseylar va kasb-hunar kollejlariga oid 8-bandi 2008-yilning 1-sentabridan boshlab oʻz kuchini yoʻqotgan deb hisoblansin. 2. Oʻzbekiston Respublikasi Adliya vazirligi qonun hujjatlariga ushbu Farmondan kelib chiqadigan oʻzgartish va qoʻshimchalar kiritsin. 3. Mazkur farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
SPORT ANJOMLARI, INVENTARLARI VA ASBOB-USKUNALARINING IXTISOSLAShTIRILGAN SINOV LABORATORIYASINI TAShKIL ETISh VA JIHOZLASh TOʻGʻRISIDA
(resolution, 2021-02-22)

Mamlakatimiz ishlab chiqaruvchilari tomonidan xalqaro standartlarga javob beradigan sport anjomlari, inventarlari va asbob-uskunalari ishlab chiqarishni tashkil etish maqsadida, shuningdek Oʻzbekiston Respublikasi Vazirlar Mahkamasining “2008 — 2012-yillar davrida ishlab chiqarish quvvatlarini modernizatsiya qilish asosida sifatli sport anjomlari, inventarlari va asbob-uskunalar ishlab chiqarishni kengaytirish dasturi toʻgʻrisida” 2008-yil 20-fevraldagi 26-son qaroriga muvofiq Vazirlar Mahkamasi qaror qiladi: 1. “Oʻzstandart” agentligining “Toshkent shahar sinash va standartlashtirish markazi” davlat korxonasi huzurida Sport anjomlari, inventarlari va asbob-uskunalarining ixtisoslashtirilgan sinov laboratoriyasi (keyingi oʻrinlarda ixtisoslashtirilgan sinov laboratoriyasi deb ataladi) tashkil etilsin. 2. “Oʻzstandart” agentligi: ixtisoslashtirilgan sinov laboratoriyasining moddiy-texnik bazasini shakllantirish hamda uni sport anjomlari, inventarlari va asbob-uskunalarining sertifikatlashtirish sinovlarini oʻtkazish imkonini beradigan zarur sinash va oʻlchash asbob-uskunalari bilan taʼminlash boʻyicha tashkiliy chora-tadbirlarni; sotib olinadigan asbob-uskunalarni metrologik attestatsiyadan oʻtkazish va qiyoslash, shuningdek ixtisoslashtirilgan sinov laboratoriyasini qonun hujjatlarida belgilangan tartibda akkreditatsiya qilish yuzasidan zarur ishlarni amalga oshirsin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Mashinasozlik, metallurgiya, geologiya, mineral xomashyo qazib olish va qayta ishlashni rivojlantirish masalalari axborot-tahlil departamentiga yuklansin.
RESPUBLIKA OLIY TAʼLIM MUASSASALARI XODIMLARI MEHNATIGA HAQ TOʻLASh TIZIMINI TAKOMILLAShTIRISh VA UNI MODDIY RAGʻBATLANTIRIShNI KUChAYTIRISh ChORA-TADBIRLARI TOʻGʻRISIDA
(resolution, 2008-07-24)

Oliy taʼlim muassasalari xodimlarining mehnatiga haq toʻlash tizimini yanada takomillashtirish va taʼlim-tarbiya ishlari darajasi hamda sifatini oshirishda ularni moddiy ragʻbatlantirishning samarali mexanizmini joriy etish, mamlakat iqtisodiyoti tarmoqlari hamda sohalarida ehtiyoj sezilayotgan yuqori malakali, raqobatdosh kadrlar tayyorlashda professor-oʻqituvchilar tarkibi qoʻshayotgan hissasi munosib baholanishini taʼminlash maqsadida: 1. Oʻzbekiston Respublikasi Oliy va oʻrta maxsus taʼlim vazirligi, Mehnat va aholini ijtimoiy muhofaza qilish vazirligi hamda Moliya vazirligining 2008-yil 1-sentabrdan boshlab oliy taʼlim muassasalari professor-oʻqituvchilar tarkibi va rahbar xodimlari mehnatiga haq toʻlashning bazaviy lavozim maoshlariga amaldagi doimiy ustama va qoʻshimcha toʻlovlarni qoʻshgan holda takomillashtirilgan tizimini joriy etish toʻgʻrisidagi takliflari maʼqullansin. 2. Oʻzbekiston Respublikasi Moliya vazirligi, Oliy va oʻrta maxsus taʼlim vazirligi oliy taʼlim muassasalari xodimlarining bazaviy lavozim maoshlari miqdorini shakllantirishda Oʻzbekiston Respublikasi Prezidentining 2008-yil 21-iyuldagi PF-4014-sonli Farmoniga muvofiq budjet muassasalari va tashkilotlari xodimlarining ish haqi oʻrta hisobda 1,2 barobar oshirilishi bilan bir qatorda oliy taʼlim muassasalarining professor-oʻqituvchilar tarkibi va rahbar xodimlariga joriy etilayotgan bazaviy lavozim maoshlarini oʻrtacha 25 foiz miqdorida, jami esa 1,5 barobarga oshirishni nazarda tutsin. 3. Oliy taʼlim muassasalari professor-oʻqituvchilar tarkibi va rahbar xodimlarining lavozim maoshlariga alohida ish sharoitlari, xorijiy tillarni bilishi, muayyan xizmat muddatini ado etganligi uchun qoʻshimcha haq toʻlash va qonun hujjatlarida belgilangan boshqa qoʻshimcha haq toʻlashning amaldagi turlari va miqdorlari saqlab qolinsin. 4. Oʻzbekiston Respublikasi Moliya vazirligi, Oliy va oʻrta maxsus taʼlim vazirligi, oliy taʼlim muassasalariga ega boʻlgan vazirliklar va idoralar mazkur qarorda belgilangan tadbirlarni amalga oshirish bilan bogʻliq xarajatlarning oʻz vaqtida va toʻliq moliyalashtirilishini taʼminlasin. 5. Oʻzbekiston Respublikasi Vazirlar Mahkamasi ikki hafta muddatda: oliy taʼlim muassasalarining professor-oʻqituvchilar tarkibi va rahbar xodimlari mehnatiga haq toʻlashning bazaviy lavozim maoshlarini; Oliy taʼlim muassasalari xodimlari mehnatiga haq toʻlash toʻgʻrisidagi nizomni tasdiqlasin. 6. Oʻzbekiston Respublikasi Oliy va oʻrta maxsus taʼlim vazirligi manfaatdor vazirliklar va idoralar bilan birgalikda bir oy muddatda: qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin; idoraviy normativ hujjatlarni ushbu qarorga muvofiqlashtirsin. 7. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASIDA TRANSPORT VOSITALARI VA BOShQA OʻZIYuRAR MAShINA HAMDA MEXANIZMLAR EGALARI FUQAROLIK JAVOBGARLIGINING DAVLAT MAJBURIY SUGʻURTASINI AMALGA OShIRISh TOʻGʻRISIDAGI YOʻRIQNOMANI OʻZ KUChINI YOʻQOTGAN DEB TOPISh HAQIDA
(order, 2008-07-17)

Oʻzbekiston Respublikasi Vazirlar Mahkamasining 2008-yil 24-iyundagi “Transport vositalari egalarining fuqarolik javobgarligini majburiy sugʻurta qilish toʻgʻrisida”gi Oʻzbekiston Respublikasi Qonunini amalga oshirish chora-tadbirlari toʻgʻrisida”gi 141-sonli qaroriga muvofiq, buyuraman: Oʻzbekiston Respublikasida transport vositalari va boshqa oʻziyurar mashina hamda mexanizmlar egalari fuqarolik javobgarligining davlat majburiy sugʻurtasini amalga oshirish toʻgʻrisidagi yoʻriqnoma (1995-yil 1-fevral, roʻyxat raqami 122) Oʻzbekiston Respublikasining “Transport vositalari egalarining fuqarolik javobgarligini majburiy sugʻurta qilish toʻgʻrisida”gi Qonuni kuchga kirgan kundan oʻz kuchini yoʻqotgan deb topilsin.
ChEKLANGAN TARIFLAR BOʻYIChA ShAHARDA MUNTAZAM YOʻLOVChI TAShIShLARNI BAJARISh BILAN BAND BOʻLGAN TAShUVChILARNI MOLIYALASh TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2012-11-19)

Oʻzbekiston Respublikasi Prezidentining “Avtomobil transporti sohasida monopoliyadan chiqarish va boshqaruvni takomillashtirish toʻgʻrisida”gi 2001-yil 4-iyundagi PF-2871-sonli, “Toshkent shahrida yoʻlovchi transportini tashkil etish tizimini yanada takomillashtirish toʻgʻrisida”gi 2006-yil 11-yanvardagi PF-3713-sonli farmonlari, “Avtomobil transportida yoʻlovchilar tashish sohasidagi tadbirkorlik faoliyatining alohida turlarini amalga oshirishni tartibga solish toʻgʻrisida”gi 2006-yil 9-martdagi PQ-303-sonli qaroriga binoan, buyuraman: 1. Oʻzbekiston Respublikasi Moliya vazirligi tomonidan 2000-yil 7-avgustda 76-son bilan tasdiqlangan “Cheklangan tariflar boʻyicha shaharda muntazam yoʻlovchi tashishlarni bajarish bilan band boʻlgan tashuvchilarni moliyalash toʻgʻrisidagi nizom”ga (2000-yil 30-avgust, roʻyxat raqami 963 — Meʼyoriy hujjatlar axborotnomasi, 2000-yil, 16-son) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtgan paytdan boshlab oʻn kundan soʻng kuchga kiradi.
“JISMONIY ShAXSLAR TOMONIDAN OʻZBEKISTON RESPUBLIKASI HUDUDIGA ChEGARADOSh DAVLATLAR HUDUDIDAN ShAXSIY FOYDALANISh UChUN BOJSIZ OLIB KIRILADIGAN ISTEʼMOL TOVARLARINING ChEKLANGAN MIQDORIY NORMALARINI TASDIQLASh TOʻGʻRISIDA”GI QARORIGA OʻZGARTIRIShLAR KIRITISh HAQIDA
(resolution, 2009-10-10)

Oʻzbekiston Respublikasi “Davlat bojxona xizmati toʻgʻrisida”gi Qonunining 6 va 7-moddalariga va Oʻzbekiston Respublikasi Vazirlar Mahkamasining 2002-yil 4-dekabrdagi 425-sonli “Isteʼmol tovarlari importini tartibga solishni yanada takomillashtirish chora-tadbirlari toʻgʻrisida”gi qarorga muvofiq, Oʻzbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi, Tashqi iqtisodiy aloqalar agentligi va Davlat bojxona qoʻmitasining 2002-yil 28-dekabrdagi 141, XI-01/12-4998 va 01-02/8-52-sonli “Jismoniy shaxslar tomonidan Oʻzbekiston Respublikasi hududiga chegaradosh davlatlar hududidan shaxsiy foydalanish uchun bojsiz olib kiriladigan isteʼmol tovarlarining cheklangan miqdoriy normalarini tasdiqlash toʻgʻrisida”gi qaroriga (2002-yil 28-dekabr, roʻyxat raqami 1196) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“MEBEL MAHSULOTLARINI IShLAB ChIQARUVChI “FAYZ” XOLDING KOMPANIYASI KORXONALARI TOMONIDAN “FAYZ” XOLDING KOMPANIYASI MAXSUS HISOBVARAGʻIGA OʻTKAZILADIGAN IKKI FOIZLI AKSIZ SOLIGʻINI HISOBLAB ChIQARISh TOʻGʻRISIDAGI NIZOMNI TASDIQLASh HAQIDA”GI BUYRUQNI OʻZ KUChINI YOʻQOTGAN DEB TOPISh TOʻGʻRISIDA
(order, 2008-07-09)

Oʻzbekiston Respublikasi Prezidentining “Oʻzbekiston Respublikasining 2008-yilgi asosiy makroiqtisodiy koʻrsatkichlari va davlat budjeti parametrlari toʻgʻrisida” 2007-yil 12-dekabrdagi PQ-744-sonli qarorining (Oʻzbekiston Respublikasi qonun hujjatlari toʻplami, 2007-yil, 52-son, 534-modda) 12-1-sonli ilovasiga muvofiq buyuraman: 1. Oʻzbekiston Respublikasi moliya vazirining “Mebel mahsulotlarini ishlab chiqaruvchi “Fayz” xolding kompaniyasi korxonalari tomonidan “Fayz” xolding kompaniyasi maxsus hisobvaragʻiga oʻtkaziladigan ikki foizli aksiz soligʻini hisoblab chiqarish toʻgʻrisidagi nizomni tasdiqlash haqida” 2002-yil 21-maydagi 60-son buyrugʻi (2002-yil 24-may, roʻyxat raqami 1143 — Meʼyoriy hujjatlar axborotnomasi, 2002-y., 10-son) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI MOLIYA VAZIRLIGI VA DAVLAT SOLIQ QOʻMITASINING AYRIM NORMATIV-HUQUQIY HUJJATLARINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-07-09)

Oʻzbekiston Respublikasi Soliq kodeksi (Oʻzbekiston Respublikasi qonun hujjatlari toʻplami, 2007-y., 52 (I)-son), Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi (Oʻzbekiston Respublikasi Oliy Majlisining Axborotnomasi, 1997-y., 9-son, 232-modda) va Oʻzbekiston Respublikasi Prezidentining 2007-yil 12-dekabrdagi “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi PQ-744-son qaroriga (Oʻzbekiston Respublikasi qonun hujjatlari toʻplami, 2007-yil, 52-son, 534-modda) muvofiq qaror qilamiz: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi va Davlat soliq qoʻmitasi tomonidan 1998-yil 28-yanvarda 04-02-08/50, 98-09-son bilan tasdiqlangan Qoʻshilgan qiymat soligʻi boʻyicha soliq imtiyozlarini qoʻllash toʻgʻrisida tushuntirish xati (1998-yil 28-fevral, roʻyxat raqami 409); Oʻzbekiston Respublikasi Moliya vazirligi va Davlat soliq qoʻmitasi tomonidan 1998-yil 12-iyunda 04-02-05, 98-80-son bilan tasdiqlangan Gazeta va jurnallar tahririyatlari, nashriyotlar, matbaa korxonalarining asosiy faoliyatiga soliq solishning baʼzi masalalari toʻgʻrisida tushuntirish (1999-yil 9-yanvar, roʻyxat raqami 590 — Meʼyoriy hujjatlar axborotnomasi, 1999-y., 2-son); Oʻzbekiston Respublikasi Moliya vazirligi va Davlat soliq qoʻmitasi tomonidan 1999-yil 28-yanvarda EG/04-03-03/269, 99-13-son bilan tasdiqlangan Budjet korxonalarga soliq solishning baʼzi masalalari toʻgʻrisidagi tushuntirish xati (1999-yil 5-fevral, roʻyxat raqami 620 — Meʼyoriy hujjatlar axborotnomasi, 1999-y., 2-son); Oʻzbekiston Respublikasi Moliya vazirligi va Davlat soliq qoʻmitasi tomonidan 1999-yil 31-may EG/04-02-05/1172, 99-72-son bilan tasdiqlangan Oʻzbekiston Respublikasi hududida xorijiy sarmoya ishtirokidagi korxonalar tomonidan ishlab chiqariladigan va ichki bozorda sotiladigan video va audio apparaturalari uchun aksiz soligʻini hisoblab chiqarish va toʻlashning vaqtinchalik tartibi (1999-yil 1-iyun, roʻyxat raqami 737); Oʻzbekiston Respublikasi Moliya vazirligi va Davlat soliq qoʻmitasi tomonidan 1999-yil 1-iyunda EG/04-02-05/1178, 99-71-son bilan tasdiqlangan Yogʻni isteʼmol idishiga qadoqlashda aksiz soligʻini qoʻllash toʻgʻrisidagi tushuntirish xati (1999-yil 8-iyun, roʻyxat raqami 742 — Meʼyoriy hujjatlar axborotnomasi, 1999-y., 9-son); Oʻzbekiston Respublikasi Moliya vazirligi va Davlat soliq qoʻmitasi tomonidan 1999-yil 19-avgustda EG/04-02-05/1741, 99-97-son bilan tasdiqlangan Shoʻrtan gazkimyo kompleksining qurilishida soliq va bojxona imtiyozlarini qoʻllash tartibi (1999-yil 14-sentabr, roʻyxat raqami 819). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
BIRLAShGAN MILLATLAR TAShKILOTINING TRANSMILLIY UYuShGAN JINOYATChILIKKA QARShI KONVENSIYASINI (NYu-YORK, 2000-YIL 15 NOYABR) TOʻLDIRUVChI ODAM SAVDOSINING, AYNIQSA AYoLLAR VA BOLALAR SAVDOSINING OLDINI OLISh HAMDA UNGA ChEK QOʻYISh VA UNING UChUN JAZOLASh HAQIDAGI PROTOKOLNI RATIFIKATSIYA QILISh TOʻGʻRISIDA
(law, 2008-07-08)

Birlashgan Millatlar Tashkilotining Transmilliy uyushgan jinoyatchilikka qarshi konvensiyasini (Nyu-York, 2000-yil 15-noyabr) toʻldiruvchi Odam savdosining, ayniqsa ayollar va bolalar savdosining oldini olish hamda unga chek qoʻyish va uning uchun jazolash haqidagi Protokol quyidagi bayonot bilan ratifikatsiya qilinsin: “Oʻzbekiston Respublikasi oʻzini ushbu Protokolning 15-moddasi 2-bandi qoidalari bilan bogʻliq deb hisoblamaydi”.
ODAM SAVDOSIGA QARShI KURAShISh SAMARADORLIGINI OShIRISh ChORA-TADBIRLARI TOʻGʻRISIDA
(resolution, 2020-09-28)

Oʻzbekiston Respublikasining “Odam savdosiga qarshi kurashish toʻgʻrisida” 2008-yil 17-apreldagi Qonuniga muvofiq hamda odam savdosiga qarshi kurashish faoliyatini takomillashtirish maqsadida: 1. 2008—2010-yillarda odam savdosiga qarshi kurashish samaradorligini oshirish boʻyicha Milliy tadbirlar rejasi 1-ilovaga* muvofiq tasdiqlansin. 2. Vazirliklar, davlat qoʻmitalari, idoralar, jamoat birlashmalari va boshqa nodavlat notijorat tashkilotlari 2008—2010-yillarda odam savdosiga qarshi kurashish samaradorligini oshirish boʻyicha Milliy tadbirlar rejasiga kiritilgan chora-tadbirlarning oʻz vaqtida amalga oshirilishini taʼminlasin. 6. Oʻzbekiston Respublikasi Vazirlar Mahkamasi bir oy muddatda odam savdosi jabrdiydalariga yordam koʻrsatish va himoya qilish boʻyicha ixtisoslashtirilgan muassasalar tuzish va ularning faoliyatini tashkil etish, ushbu muassasalar tomonidan odam savdosida jabr koʻrganlarni ijtimoiy jihatdan tiklash ishlarini amalga oshirish yuzasidan qaror qabul qilsin hamda odam savdosi jabrdiydalariga yordam koʻrsatish va himoya qilish boʻyicha ixtisoslashtirilgan muassasalar toʻgʻrisidagi nizomni tasdiqlasin. 7. Mazkur Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev va Oʻzbekiston Respublikasi Prezidentining Davlat maslahatchisi I.B. Abdullayev zimmalariga yuklansin.
BIRLAShGAN MILLATLAR TAShKILOTINING KORRUPSIYAGA QARShI KONVENSIYASIGA (NYu-YORK, 2003 YIL 31 OKTYABR) OʻZBEKISTON RESPUBLIKASINING QOʻShILIShI TOʻGʻRISIDA
(law, 2021-11-19)

Birlashgan Millatlar Tashkilotining Korrupsiyaga qarshi konvensiyasiga (Nyu-York, 2003-yil 31-oktabr) quyidagi bildirishlar, bayonotlar va shartlar bilan qoʻshilinsin: 1) Konvensiya 6-moddasining 3-bandi boʻyicha: “Oʻzbekiston Respublikasi shuni bildiradiki, Oʻzbekiston Respublikasi Korrupsiyaga qarshi kurashish agentligi, Bosh prokuraturasi, Ichki ishlar vazirligi, Davlat xavfsizlik xizmati va Adliya vazirligi korrupsiyaning oldini olish boʻyicha aniq chora-tadbirlar ishlab chiqish va ularni amalga oshirishda boshqa Ishtirokchi-davlatlarga yordam koʻrsatishi mumkin boʻlgan organlar sifatida belgilangan”; 2) Konvensiya 42-moddasining 1 va 3-bandlari boʻyicha: “Oʻzbekiston Respublikasi shuni bayon qiladiki, 15—19, 21, 22-moddalarda, 23-moddaning 1-bandida, 24, 25, 27-moddalarda nazarda tutilgan qilmishlar milliy qonunchilikka muvofiq jinoiy jazolanadigan qilmishlardir va ularga nisbatan Oʻzbekiston Respublikasining yurisdiksiyasi tatbiq etiladi”; 3) Konvensiya 44-moddasining 6-bandi boʻyicha: “Oʻzbekiston Respublikasi Konvensiya 44-moddasi 6-bandining “a” kichik bandiga muvofiq shuni bildiradiki, u ushbu Konvensiyadan korrupsiya jinoyatlari sodir etgan shaxslarni tutib topshirish masalalarida ushbu Konvensiyaning boshqa Ishtirokchi-davlatlari bilan oʻzarolik asosida hamkorlik qilish uchun huquqiy asos sifatida foydalanadi”; 4) Konvensiyaning 46-moddasi boʻyicha: a) 13-band. “Oʻzbekiston Respublikasi shuni bildiradiki, Oʻzbekiston Respublikasining Bosh prokuraturasi oʻzaro huquqiy yordam koʻrsatish toʻgʻrisidagi iltimoslarni olish va bajarish yoki bunday iltimoslarni bajarish uchun Oʻzbekiston Respublikasining boshqa vakolatli organlariga yuborishga javobgar boʻlgan markaziy organdir”; b) 14-band. “Oʻzbekiston Respublikasi shuni bildiradiki, oʻzaro huquqiy yordam toʻgʻrisidagi iltimoslarni yuborishda oʻzbek, rus va ingliz tillari maqbul tillar sifatida belgilangan”; 5) Konvensiyaning 66-moddasi boʻyicha: “Oʻzbekiston Respublikasi Konvensiya 66-moddasining 3-bandiga muvofiq shuni bayon qiladiki, u oʻzini Konvensiya 66-moddasi 2-bandining qoidalariga bogʻliq deb hisoblamaydi”.
DAVLAT VETERINARIYA NAZORATI OSTIDAGI YuKLARNING EKSPORTI, IMPORTI HAMDA TRANZITIDA VETERINARIYA HUJJATLARINI RASMIYLAShTIRISh VA ULARNI TAShISh QOIDALARIGA OʻZGARTIRIShLAR KIRITISh TOʻGʻRISIDA
(order, 2018-02-09)

Oʻzbekiston Respublikasi Prezidentining 2008-yil 27-martdagi PQ-823-sonli qarori (Oʻzbekiston Respublikasi qonun hujjatlari toʻplami, 2008-y., 14-15-son, 98-modda) ijrosini taʼminlash maqsadida buyuraman: 1. “Davlat veterinariya nazorati ostidagi yuklarning eksporti, importi hamda tranzitida veterinariya hujjatlarini rasmiylashtirish va ularni tashish qoidalari”ning (2004-yil 22-yanvar, roʻyxat raqami 1302) ilovasi mazkur oʻzgartirishlarda keltirilgan ilovaga* muvofiq tahrirda bayon etilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtganidan keyin kuchga kiradi.
BOJXONA YuK DEKLARATSIYASINI TOʻLDIRISh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2016-04-21)

Oʻzbekiston Respublikasi Bojxona kodeksining 90-moddasi (Oʻzbekiston Respublikasi Oliy Majlisining Axborotnomasi, 1998-y., 2-son, 36-modda), “Davlat bojxona xizmati toʻgʻrisida”gi Qonunining 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. “Bojxona yuk deklaratsiyasini toʻldirish tartibi toʻgʻrisidagi yoʻriqnoma”ga (1999-yil 3-noyabr, roʻyxat raqami 834 — Meʼyoriy hujjatlar axborotnomasi, 1999-y., 12-son) oʻzgartirish va qoʻshimchalar ilovaga* muvofiq kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
XALQARO SHARTNOMANI TASDIQLASH TOʻGʻRISIDA
(resolution, 2008-07-04)

1. Oʻzbekiston Respublikasi Hukumati bilan Vengriya Respublikasi Hukumati oʻrtasida 2008-yil 17-aprel kuni Toshkent shahrida imzolangan ikki yoqlama soliqqa tortilishiga yoʻl qoʻymaslik va daromad hamda kapital soliqlarini toʻlashdan bosh tortishning oldini olish toʻgʻrisidagi Konvensiya tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2008-07-03)

1. Oʻzbekiston Respublikasi Hukumati bilan Finlyandiya Respublikasi Hukumati oʻrtasida 2008-yil 28-mart kuni Toshkent shahrida imzolangan bojxona ishlarida oʻzaro hamkorlik qilish haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
KIChIK VA OʻRTA BIZNES KORXONALARINI ULAR TOMONIDAN TAShKIL ETILAYOTGAN IShLAB ChIQARIShLAR UChUN TEXNOLOGIK USKUNALAR YuZASIDAN IMPORT BOJXONA BOJLARINI TOʻLAShDAN OZOD ETISh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2008-06-26)

Oʻzbekiston Respublikasining Bojxona kodeksi va Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat bojxona qoʻmitasining 1999-yil 25-martdagi EG 04-02-05/624, 02/8-50-son qarori bilan tasdiqlangan “Kichik va oʻrta biznes korxonalarini ular tomonidan tashkil etilayotgan ishlab chiqarishlar uchun texnologik uskunalar yuzasidan import bojxona bojlarini toʻlashdan ozod etish tartibi” (1999-yil 8-aprel, roʻyxat raqami 694 — Meʼyoriy hujjatlar axborotnomasi, 1999-yil, 4-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Savdo-sanoat palatasi va Oʻzbekiston fermer xoʻjaliklari uyushmasi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
1997-YIL 1 NOYABRGAChA OLIB KIRILGAN TOVARLARGA IMPORT BOJXONA BOJI STAVKALARINI QOʻLLASh YuZASIDAN TUShUNTIRIShNI OʻZ KUChINI YOʻQOTGAN DEB TOPISh HAQIDA
(resolution, 2008-06-26)

Oʻzbekiston Respublikasining Bojxona kodeksi, Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2008-yil 27-martdagi “Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida”gi PQ-823-son qaroriga (Oʻzbekiston Respublikasi qonun hujjatlari toʻplami, 2008-yil, 14-15-son, 98-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat bojxona qoʻmitasining 1997-yil 3-noyabrdagi 04-02-08/485, 05/8-29-son qarori bilan tasdiqlangan “1997-yil 1-noyabrgacha olib kirilgan tovarlarga import bojxona boji stavkalarini qoʻllash yuzasidan tushuntirish” (1997-yil 24-noyabr, roʻyxat raqami 374 — Meʼyoriy hujjatlar axborotnomasi, 1998-yil, 1-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.